બનાસકાંઠા જિલ્લા પોલીસ વડાની સૂચનાથી સુઇગામના સીધાંડા હાઇવે પરની હોટલોમાં ગેરકાયદેસર ડીઝલ, પેટ્રોલ વેચાતું હોવાની હકીકત આધારે થોડા સમય પહેલા બનાસકાંઠા લોકલ ક્રાઇમ બ્રાંચની ટીમે એક હોટલમાંથી 90 હજારનો ડીઝલ-પેટ્રોલનો જથ્થો ઝડપ્યો હતો. પીઆઇ જે. એચ. સિંધવે સ્ટાફના પીએસઆઇ એન.એન.પરમાર, પ્રવિણસિંહ, પ્રકાશચંદ્ર, ભરતભાઇ, ધેગાજી, મિલનદાસ, રમેશભાઈ સાથે બાબા રામદેવ હોટલમાં રેઇડ કરી હોટલની તલાશી લેતા પાછળના ભાગે વિદેશી દારૂ અને બિયર ની 416 બોટલ કી.રૂ.41,600/- નો મુદ્દામાલ કબ્જે કર્યો હતો. જોકે, હોટલનો સંચાલક બાડમેર જિલ્લાના શીણધરી તાલુકાના ખારાફાંટા ગામના રૂપાભાઇ જાટ મળ્યો ન હતો.